PIB Headquarters
কোভিড-১৯ সংক্রান্ত পিআইবি’র প্রতিবেদন
নতুন দিল্লি, ৬ জুন, ২০২১
ভারতে দৈনিক নতুন সংক্রমণ ১.১৪ লক্ষ, গত ২ মাসের মধ্যে সর্ব নিম্ন
পর পর ১০ দিন নতুন করে দৈনিক সংক্রমণ ২ লক্ষের কম
ভারতে গত ২৪ ঘন্টায় ২ মাসে সব থেকে কম নতুন করে সংক্রমিত হয়েছেন। এই সংখ্যা ১,১৪,৪৬০। পর পর ১০ দিন নতুন করে সংক্রমিতের সংখ্যা ২ লক্ষের কম। কেন্দ্র এবং রাজ্য ও কেন্দ্রশাসিত অঞ্চলগুলির যৌথ উদ্যোগের ফলে এই সুফল পাওয়া যাচ্ছে। ভারতে চিকিৎসাধীন সংক্রমিতের সংখ্যা ১৫ লক্ষের নিচে নেমেছে। আজকের হিসেবে ১৪,৭৭,৭৯৯ জন। পর পর ৬ দিন এই সংখ্যা ২০ লক্ষের কম। গত ২৪ ঘন্টায় সক্রিয় চিকিৎসাধীনের সংখ্যা কমেছে ৭৭,৪৪৯ জন। দেশে সংক্রমিতের হার ৫.১৩ শতাংশ। পর পর ২৪ দিন নতুন করে সংক্রমিতের থেকে সুস্থ হয়ে ওঠার সংখ্যা বেশি। গত ২৪ ঘন্টায় ১,৮৯,২৩২ জন আরোগ্য লাভ করেছেন। দেশে এপর্যন্ত মোট ২,৬৯,৮৪,৭৮১ জন সুস্থ হয়ে উঠেছেন। জাতীয় আরোগ্য লাভের হার ৯৩.৬৭ শতাংশ।
গত ২৪ ঘন্টায় দেশে ২০,৩৬,৩১১ টি নমুনার পরীক্ষা করা হয়েছে। এপর্যন্ত দেশে ৩৬,৪৭,৪৬,৫২২ টি নমুনা পরীক্ষা করা হয়েছে। এক দিকে যেমন নমুনা পরীক্ষার সংখ্যা বেড়েছে, অন্যদিকে সংক্রমণের হার নিম্নমুখী। আজ এই হার ৫.৬২ শতাংশ। পর পর ১৩ দিন এই হার ১০ শতাংশের কম। সাপ্তাহিক সংক্রমণের হার ৬.৫৪ শতাংশ।
বিস্তারিত জানার জন্য এই লিঙ্কে ক্লিক করুন –
https://pib.gov.in/PressReleseDetail.aspx?PRID=1724874
কোভিড ১৯ টিকাকরণের সর্বশেষ তথ্য
কেন্দ্রীয় সরকার এখনও পর্যন্ত বিনা মূল্যে এবং সরাসরি ক্রয় প্রক্রিয়ার মাধ্যমে রাজ্য ও কেন্দ্রশাসিত অঞ্চলগুলিকে ২৪,৬০,৮০,৯০০টি টিকার ডোজ সরবরাহ করেছে । এরমধ্যে অপচয় সহ মোট ২২,৯৬,৯৫,১৯৯টি টিকার ডোজ ব্যবহার করা হয়েছে । এখনও পর্যন্ত রাজ্য ও কেন্দ্রশাসিত অঞ্চলগুলির কাছে ১.৬৩ কোটি টিকার ডোজ মজুত রয়েছে ।
বিস্তারিত জানার জন্য এই লিঙ্কে ক্লিক করুন –
https://pib.gov.in/PressReleseDetail.aspx?PRID=1724878
কোভিড – ১৯ এর চিকিৎসায় নিকলোসামাইডের ব্যবহার নিশ্চিত করতে সিএসআইআর এবং লাক্সাই লাইফ সায়েন্সেস চিকিৎসার কাজে পরীক্ষা – নিরীক্ষায় উদ্যোগী হয়েছে
লাক্সাই লাইফ সায়েন্সেস প্রাইভেট লিমিটেডের সঙ্গে সিএসআইআর যৌথভাবে নিকলোসামাইডের পুনর্ব্যবহারে দ্বিতীয় পর্যায়ের চিকিৎসা সংক্রান্ত পরীক্ষা শুরু করেছে। কৃমিরোধী এই ওষুধটি যে সব কোভিড – ১৯ এ সংক্রমিত রোগীর হাসপাতালে চিকিৎসা চলছে, তাদের উপর প্রয়োগ করা হবে। এর মাধ্যমে এই ওষুধের দক্ষতা, সুরক্ষা ও সহনশীলতা নিশ্চিত করা হবে। নিকলোসামাইড প্রাপ্ত বয়স্ক এবং শিশুদের টেপওয়ার্ম কৃমির সংক্রমণে আক্রান্তদের চিকিৎসার জন্য ব্যবহার করা হয়। বিভিন্ন পরিমাণে এই ওষুধ প্রয়োগ করে দেখা গেছে, মানুষের উপর এটি কোনো ক্ষতিকর প্রভাব বিস্তার করে না।
সিএসআইআর –এর মহানির্দেশক ড. শেখর সি মান্ডে এই উদ্যোগকে স্বাগত জানিয়েছেন। তিনি বলেছেন, এই ওষুধ ভারতে সহজেই পাওয়া যায় এবং এর দাম আয়ত্বের মধ্যে। সিএসআইআর –এর মহানির্দেশকের উপদেষ্টা ড. রাম বিশ্বকর্মা বলেছেন, এই ওষুধ সার্স – কোভ – ২ কে প্রতিরোধ করতে সক্ষম হবে বলে আশা করা যায়।
বিস্তারিত জানার জন্য এই লিঙ্কে ক্লিক করুন –
https://pib.gov.in/PressReleseDetail.aspx?PRID=1724905
২৬ হাজার মেট্রিক টন তরল মেডিকেল অক্সিজেন সরবরাহ করে অক্সিজেন এক্সপ্রেস এক মাইলফলক তৈরি করেছে
ভারতীয় রেল বিভিন্ন রাজ্যে তরল মেডিকেল অক্সিজেন সরবরাহের কাজ চালিয়ে যাচ্ছে । এপর্যন্ত ২৬ হাজার মেট্রিক টন অক্সিজেন সরবরাহ করে অক্সিজেন এক্সপ্রেস এক মাইলফলক তৈরি করেছে।
বিস্তারিত জানার জন্য এই লিঙ্কে ক্লিক করুন –
https://pib.gov.in/PressReleseDetail.aspx?PRID=1724917
টিকাকরণ সম্পর্কে বাস্তব তথ্য তুলে ধরা
উদার মূল্য নিয়ন্ত্রণ নীতি গ্রহণের মাধ্যমে কোভিড ১৯ টিকাকরণ ক্ষেত্রে গতি নিয়ে আসা হয়েছে । ইতিমধ্যেই মে মাসে বেসরকারি হাসপাতালগুলিতে ১.২০ কোটি টিকার ডোজ সরবরাহ করা হয়েছে । কেন্দ্রীয় সরকার গত ১৬-ই জানুয়ারি থেকে রাজ্য ও কেন্দ্রশাসিত অঞ্চলগুলিকে অংশীদার করে দেশের বৃহত্তম কোভিড টিকাকরণ প্রক্রিয়া চালাচ্ছে । এরই অঙ্গ হিসেবে পয়লা মে থেকে কোভিড টিকাকরণের তৃতীয় পর্যায়ের আওতায় ১৮ বছরের বেশি বয়সীদের টিকাকরণ প্রক্রিয়া শুরু হয়েছে ।
বিস্তারিত জানার জন্য এই লিঙ্কে ক্লিক করুন –
https://pib.gov.in/PressReleasePage.aspx?PRID=1724784
ডাঃ জিতেন্দ্র সিং, তার লোকসভা সংসদীয় এলাকায় কোভিড পীড়িত শিশুদের সাহায্যের জন্য ১০ লক্ষ টাকা অনুদান দিয়েছেন
ডাঃ জিতেন্দ্র সিং তার উধমপুর-কাথুয়া-ডোডা লোকসভা কেন্দ্রের কোভিড পীড়িত শিশুদের সাহায্যের জন্য ১০ লক্ষ টাকা অনুদান দিয়েছেন । অনুষ্ঠানে কাথুয়ার ডেপুটি কমিশনার রাহুল যাদব উপস্থিত ছিলেন । তিনি কেন্দ্রীয় মন্ত্রীর কাছ থেকে এই অনুদানের চেক গ্রহণ করেন । কেন্দ্রীয় মন্ত্রী বলেন, কোভিড সংক্রমণের জেরে যেসব শিশু তাদের পিতা-মাতাকে হারিয়েছে তাদের সাহায্যের জন্যই এই আর্থিক অনুদান দেওয়া হয়েছে ।
বিস্তারিত জানার জন্য এই লিঙ্কে ক্লিক করুন –
https://pib.gov.in/PressReleasePage.aspx?PRID=1724738
CG/SS/RAB
(Visitor Counter : 155